el el el el el el el el el el el el el el el el el en el el el el el el en el zh el en el el el en en en en en en en el el el el el el el el el el el el el el en el el el el el el el el el en el el el el el el el el el el el el en en en en en en en en en el el el el el el el el el el el el el el el en el sv el sv el fr el de el de el de el de el de el sv el en el fr el es el fr el en el el el el el fr el fr el el el el el en el fr el el el el el el el el el el el el el el el en en el en en en en en en en el en en en en en en en en en el en en en el el el en el el en el en en el el el el el el el el el el el el
Perfect Strangers είναι ο τίτλος του ενδέκατου άλμπουμ του χαρντ ροκ συγκροτήματος Deep Purple. Κυκλοφόρησε στις 16 Σεπτεμβρίου του 1984 από την εταιρεία "Polydor" στην Ευρώπη και από τη "Mercury" στις Ηνωμένες Πολιτείες.[1]
Στούντιο άλμπουμ από Deep Purple
Polydor (Ευρώπη) Mercury Records (Αμερική)
The House of Blue Light
Το "Perfect Strangers" ήταν ο πρώτος δίσκος των Deep Purple μετά την επανένωση τους, αφού είχαν διαλυθεί οκτώ χρόνια νωρίτερα. Η επανένωση του συγκροτήματος περιελάμβανε τα μέλη της δεύτερης σειράς των Deep Purple με τον Ίαν Γκίλαν στα φωνητικά, τον Ρίτσι Μπλάκμορ στην κιθάρα, τον Ρότζερ Γκλόβερ στο μπάσο, τον Τζον Λορντ στα πλήκτρα και τον Ίαν Πέις στα τύμπανα. Γνώρισε μεγάλη επιτυχία στα περισσότερα ευρωπαϊκά τσαρτ και έγινε πλατινένιος στις Ηνωμένες Πολιτείες και χρυσός στον Καναδά.[2]
1 Η ιστορία της επανένωσης και του δίσκου
2 Κυκλοφορία και εμπορική επιτυχία
3 Η περιοδεία του δίσκου
9 Τα μέλη των Deep Purple
Η ιστορία της επανένωσης και του δίσκουΕπεξεργασία
Οι Deep Purple στην περιοδεία του Perfect Strangers
Στις αρχές του 1984 τα πρώην μέλη των Deep Purple βρίσκονταν να παίζουν με άλλα συγκροτήματα κάνοντας επιτυχημένη καριέρα. Ο Ίαν Γκίλαν είχε ενταχθεί στους Black Sabbath και είχε κυκλοφορήσει μαζί τους το επιτυχημένο "Born Again".[3] Ο Ρίτσι Μπλάκμορ είχε δημιουργήσει τους Rainbow το 1975 και μέχρι το 1984 είχαν κυκλοφορήσει επτά στούντιο δίσκους και ένα ζωντανά ηχογραφημένο και όλοι τους ανέβηκαν στο βρετανικό Top-20.[4] Μαζί με τον Μπλάκμορ έπαιζε στους Rainbow από το 1978, ο Ρότζερ Γκλόβερ. Ο Τζον Λορντ έπαιζε με τους Whitesnake του Ντέιβιντ Κόβερντεϊλ και είχε κυκλοφορήσει μαζί τους πέντε άλμπουμ στο βρετανικό Top-10.[5] Ο Ίαν Πέις έπαιξε με τους Whitesnake από το 1979 ως το 1982 και από το Νοέμβριο του 1982 έπαιζε με το συγκρότημα του Gary Moore έχοντας ηχογραφήσει μαζί του δύο δίσκους.[6]
Τον Απρίλιο του 1984, οι πέντε μουσικοί βρέθηκαν στο Κεντάκι των Ηνωμένων Πολιτειών για να συζητήσουν μία πιθανή επανένωση τους. Ο Μπλάκμορ κάλεσε τον Τζον Λορντ ο οποίος βρισκόταν σε περιοδεία με τους Whitesnake στη Σκανδιναβία, στις 13 Απριλίου του 1984. Αυτή η συνάντηση ήταν η πρώτη που είχαν από το καλοκαίρι του 1973. Η ανακοίνωση της επανένωσης έγινε στις 27 Απριλίου του 1984 από την εφημερίδα "The Evening Standard" και επιβεβαιώθηκε αργότερα εκείνη την ημέρα από τον Τόμι Βανς σε εκπομπή του BBC.[7]
Στις 1 Μαΐου το συγκρότημα ξεκίνησε πρόβες στο οίκημα "The Base Lodge" του Βόρειου Βερμόντ των Ηνωμένων Πολιτειών. Τις πρώτες ημέρες αναλώθηκαν σε πρόβες με σκοπό να συνηθίσουν να παίζουν ξανά μαζί και τις πρώτες ιδέες να έρχονται, ιδιαίτερα από τον Μπλάκμορ. Αρκετές από τις πρόβες ηχογραφήθηκαν με σκοπό το συγκρότημα να συμπεριλάβει στα νέα του τραγούδια ότι θεωρούσε υποσχόμενο. Σε αυτή την περίοδο, ο Μπρους Πέιν τράβηξε κάποια πλάνα από τα μέλη των Deep Purple, τα οποία δημοσιοποιήθηκαν στα βίντεο κλιπ του συγκροτήματος.[7]
Τον Ιούνιο αποφάσισαν να ξεκινήσουν ηχογραφήσεις για το νέο τους άλμπουμ κάτι που χρειαζόταν την έγκριση των αρχών της περιοχής, οι οποίες αρνήθηκαν. Γι' αυτό το λόγο θα έπρεπε να περιμένουν περίπου δύο εβδομάδες μέχρι να βρεθεί ένα νέο μέρος για τις ηχογραφήσεις. Τελικά, όχι πολύ μακρυά από την αρχική τους τοποθεσία, οι Deep Purple εγκαταστάθηκαν σε ένα μεγάλο σπίτι, το "Horizons" μαζί με το φορητό στούντιο "Le Mobile", στις 6 Ιουλίου. Τέσσερις ημέρες αργότερα ξεκίνησαν τις ηχογραφήσεις οι οποίες κράτησαν για έξι εβδομάδες, μέχρι τις 26 Αυγούστου. Το μιξάρισμα του δίσκου ξεκίνησε στις 1 Σεπτεμβρίου στο "Tennessee Tonstudio" του Αμβούργου, από τον Ρότζερ Γκλόβερ, ο οποίος μέσα στο καλοκαίρι κυκλοφόρησε το δεύτερο προσωπικό του δίσκο με τίτλο "The Mask". Μέσα στο Σεπτέμβριο ανακοινώθηκε στα ΜΜΕ ο τίτλος του νέου δίσκου, "Perfect Strangers" για την κυκλοφορία του οποίου στη Βόρεια Αμερική το συγκρότημα έκλεισε συμφωνία με την "Polydor", ενώ έγιναν οι πρώτες φωτογραφήσεις τους μετά την επανένωση.[7]
Κυκλοφορία και εμπορική επιτυχίαΕπεξεργασία
Τον Οκτώβριο ξεκίνησαν πρόβες για την περιοδεία της προώθησης του νέου δίσκου στο "St. Peter's Hall" του Μπέντφορντ της Μεγάλης Βρετανίας και ταυτόχρονα το μάνατζμεντ τους προώθησε το νέο άλμπουμ κλείνοντας συνεντεύξεις των μελών του συγκροτήματος στα ΜΜΕ. Το "Perfect Strangers" κυκλοφόρησε στις 12 Νοεμβρίου 1984 ανεβαίνοντας στο # 5 των βρετανικών τσαρτ, όπου παρέμεινε για 15 εβδομάδες, ενώ έφθασε και στο Top-20 του Billboard. Παράλληλα, έφθασε στο # 1 στην Ελβετία και το Top-5 στις περισσότερες ευρωπαϊκές χώρες, όπως και στην Ιαπωνία.[8]
Οι πωλήσεις του δίσκου ανέβηκαν ακόμη περισσότερο από τα σινγκλ "Perfect Strangers" και "Knockin' at your Back Door", τα οποία μπήκαν στα τσαρτ και στις δύο πλευρές του Ατλαντικού. Το άλμπουμ έχει βραβευθεί ως πλατινένιο στις Ηνωμένες Πολιτείες και τον Καναδά, χρυσό στη Γερμανία και την Αργεντινή και ασημένιο στην πατρίδα του συγκροτήματος.[8]
Η περιοδεία του δίσκουΕπεξεργασία
Η αφίσα για το φεστιβάλ του Mannheim Open Air
Η περιοδεία για την προώθηση του άλμπουμ ξεκίνησε στις 27 Νοεμβρίου, στο Περθ της Αυστραλίας, όπου έδωσαν την πρώτη τους συναυλία ως Deep Purple από το Μάρτιο του 1976. Συνέχισαν με άλλες έντεκα συναυλίες στην Αυστραλία και τη Νέα Ζηλανδία, μέχρι τις 18 Δεκεμβρίου 1984. Το set list αποτελούνταν από μία μίξη παλιών και νέων κομματιών, με τις αναφορές σε αυτές τις πρώτες εμφανίσεις να είναι ανάμεικτες, με τον Ίαν Γκίλαν να αντιμετωπίζει κάποια προβλήματα με τα φωνητικά του και τον Ρίτσι Μπλάκμορ να αφήνει χώρο για τους υπόλοιπους. Οι πρώτες αυτές προσπάθειες έδειχναν το συγκρότημα να μην έχει δέσει εντελώς, παρ' όλο τον ενθουσιασμό που υπήρχε. Αξιοσημείωτη είναι η γκεστ εμφάνιση του πρώην κιθαρίστα των Beatles, Τζωρτζ Χάρισον, στην εμφάνιση τους στο "Entertainment Centre" του Σίδνεϊ, στις 13 Δεκεμβρίου.[9]
Στις 18 Ιανουαρίου 1985 ξεκίνησε η περιοδεία του συγκροτήματος στις Ηνωμένες Πολιτείες, όπου πραγματοποίησαν 48 εμφανίσεις μέχρι τις αρχές Απριλίου. Τις εμφανίσεις τους άνοιγε το βρετανικό χέβι μέταλ συγκρότημα των Girlschool, ενώ το συγκρότημα άρχισε να δένεται και πάλι, με την αίσθηση του χιούμορ που τους χαρακτήριζε να επανέρχεται στις συναυλίες τους. Πριν την εμφάνιση τους στο Σεντ Λούις στις 12 Φεβρουαρίου, η αστυνομία αναγκάστηκε να επέμβει όταν οπαδοί του συγκροτήματος εισέβαλαν στα εκδοτήρια εισιτηρίων. Η περιοδεία ήταν άκρως επιτυχημένη, με όλες τις συναυλίες να είναι sold out, οι περισσότερες σε χώρους με πάνω από 15.000 θεατές.[10]
Το συγκρότημα είχε ένα κενό τεσσάρων εβδομάδων πριν μεταβεί στην Ιαπωνία όπου πραγματοποίησε επτά εμφανίσεις, οι τέσσερις εκ των οποίων στο "Budokan Hall" του Τόκιο. Μετά από άλλο ένα διάλειμμα ενός μήνα, ξεκίνησαν την ευρωπαϊκή τους περιοδεία με τέσσερις συναυλίες στη Σουηδία, δίνοντας στη συνέχεια τη μοναδική συναυλία επί βρετανικού εδάφους στις 22 Ιουνίου στο φεστιβάλ του Νέμπγουορθ, μπροστά σε 80.000 θεατές και με τους Scorpions να ανοίγουν την εμφάνιση τους. Ακολούθησαν το Βέλγιο, η Αυστρία, η Γερμανία και το φεστιβάλ "Mannheim Open Air", η Γαλλία, η Ελβετία και η Ισπανία.[10]
Η περιοδεία ολοκληρώθηκε τον Αύγουστο του 1985 με έξι συναυλίες στις Ηνωμένες Πολιτείες, συμπεριλαμβανομένης μίας εμφάνισης σαν πρώτο όνομα στο φεστιβάλ "Texxas World Music" στο "Cotton Bowl" του Ντάλας μπροστά σε πάνω από 60.000 θεατές. Το περιοδικό "Billboard" ανακοίνωσε αργότερα ότι οι Deep Purple ήταν το συγκρότημα με τις μεγαλύτερες πωλήσεις εισιτηρίων στις Ηνωμένες Πολιτείες για το 1985.[11]
Μετά το τέλος της περιοδείας, ο Ίαν Γκίλαν έκανε επέμβαση για να αφαιρέσει τις αμυγδαλές του, ενώ το φθινόπωρο παντρεύτηκε την Μπρον Γκίλαν. Ο Ίαν Πέις επέστρεψε στη Μεγάλη Βρετανία και τα υπόλοιπα μέλη του συγκροτήματος στις Ηνωμένες Πολιτείες.[12]
To "Knockin' at your Back Door" είναι το πρώτο κομμάτι του δίσκου και αυτό που αποτέλεσε το νέο σινγκλ και βίντεο του συγκροτήματος. Μπήκε κατευθείαν στο set list των συναυλιών του συγκροτήματος όντας κλασικό χαρντ ροκ κομμάτι, με το συγκρότημα να το παίζει μέχρι σήμερα. Το συγκεκριμένο τραγούδι έχει μία χαρακτηριστική εισαγωγή από τα πλήκτρα του Τζον Λορντ, για να συνεχίσει με ένα mid-tempo ρυθμό.[13]
Το "Under the Gun", με ένα εξαιρετικό σόλο κιθάρας από τον Ρίτσι Μπλάκμορ, συνεχίζει στους ίδιους ρυθμούς ενώ στο "Nobody's Home" ξεχωρίζουν τα πολύ δυνατά φωνητικά του Ίαν Γκίλαν. Το ομώνυμο κομμάτι είναι το γνωστότερο του δίσκου και αυτό που παρέμεινε στις ζωντανές εμφανίσεις των Deep Purple από τότε. Είναι ένα μέσου ρυθμού τραγούδι το οποίο κινείται σε ανατολίτικες κλιμακες, με εξαιρετικά τύμπανα από τον Ίαν Πέις.[14]
Η μπαλάντα "Wasted Sunsets" είναι από τα κομμάτια που ξεχώρισαν σε αυτό το δίσκο με ένα εξαιρετικό ριφ του Ρίτσι Μπλάκμορ, ενώ συμπεριλήφθηκε στις ζωντανές εμφανίσεις του συγκροτήματος μετά το 2005. Το "Mean Streak" ξεχωρίζει για τον αυτοσχεδιασμό των σόλο και τους στίχους του Γκίλαν ενώ η εισαγωγή του "A Gypsy's Kiss" από τον Τζον Λορντ και τον Ρίτσι Μπλάκμορ αποτελεί ιδανικό προπομπό για το εξαιρετικό σόλο του πρώτου.[15]
Οι στίχοι του "Hungry Daze" μιλούν για αστείες ιστορίες σε παλιότερες περιοδείες του συγκροτήματος και ο Ίαν Γκίλαν δίνει μία από τις καλύτερες παραστάσεις του για το συγκεκριμένο δίσκο. Το "Not Responsible" συμπεριλήφθηκε στην έκδοση του CD και της κασέτας με το ευθύ χαρντ ροκ ύφος να ταιριάζει απόλυτα με τη ροκ εντ ρολ νοοτροπία των στίχων του.[16]
1. Knockin' at your Back Door (Blackmore, Gillan, Glover)
2. Under the Gun (Blackmore, Gillan, Glover)
3. Nobody's Home (Blackmore, Gillan, Glover, Lord, Paice)
4. Mean Streak (Blackmore, Gillan, Glover)
5. Perfect Strangers (Blackmore, Gillan, Glover)
6. A Gypsy's Kiss (Blackmore, Gillan, Glover)
7. Wasted Sunsets (Blackmore, Gillan, Glover)
8. Hungry Daze (Blackmore, Gillan, Glover)
9. Not Responsible (Blackmore, Gillan, Glover)
Στις 12 Νοεμβρίου του 1984 κυκλοφόρησε ο δίσκος "Perfect Strangers" σε μορφή βινυλίου και CD από την "Polydor" στην Ευρώπη και την Ιαπωνία και από την "Mercury" στην Αμερική.[1]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Knockin' at your Back Door" με το "Perfect Strangers" στη δεύτερη πλευρά.[17]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Knockin' at your Back Door" με το "Son of Alerik" στη δεύτερη πλευρά, μόνο στον Καναδά.[17]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Knockin' at your Back Door" με το "Wasted Sunsets" στη δεύτερη πλευρά, στην Ιαπωνία, την Ισπανία και τις Ηνωμένες Πολιτείες.[17]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Perfect Strangers" με το "Son of Alerik" στη δεύτερη πλευρά, μόνο στην Γερμανία.[18]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Perfect Strangers" με το "A Gypsy's Kiss" στη δεύτερη πλευρά, μόνο στην Ισπανία.[18]
Τον Οκτώβριο του 1984 κυκλοφόρησε σε μορφή 7" βινυλίου και CD το σινγκλ "Nobody's Home" με το "Under the Gun" στη δεύτερη πλευρά, μόνο στην Γερμανία.[19]
Το 1985 κυκλοφόρησε σε μορφή 7" βινυλίου και CD το σινγκλ "Nobody's Home" με το "Μean Streak" στη δεύτερη πλευρά, μόνο στην Ισπανία.[20]
Επίσημη κυκλοφορία: 12 Νοεμβρίου 1984
Knockin' at your back door (σινγκλ)
Επίσημη κυκλοφορία: Οκτώβριος 1984
Επίσημη κυκλοφορία: Οκτώβριος 1984
Ηνωμένες Πολιτείες (RIAA Certification): Πλατινένιος
Ηνωμένο Βασίλειο (BPI Certification): Ασημένιος
Γερμανία (IFPI Certification): Χρυσός
Καναδάς (CRIA Certification): Πλατινένιος
Αργεντινή (CAPIF Certification): Χρυσός
Τα μέλη των Deep PurpleΕπεξεργασία
Το Perfect Strangers ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής: